**Colindătorii de la Rotary Club Alba Iulia Civitas Solis au revenit la copiii de la Adăpostul Temporar *Casa din Munte* de la Strungari**

De 10 ani, membrii clubului la Rotary Club Alba Iulia Civitas Solis, în prag de sărbătoare, îi ”colindăm” pe copiii de la Adăpostul Temporar *Casa din Munte* de la Strungari și le oferim cadourile pregătite cu mult drag. Aceste momente sunt magice atât pentru cei mari, cât și pentru cei mici. Ca în fiecare an, copiii ne-au așteptat și ne-au încântat cu programul minunat pregătit de ei, iar alături de ei a fost și primarul comunei Pianu, dl. Ioan Marin Petrușe și personalul de la Adăpostul Temporar *Casa din Munte*. Chipurile tuturor sunt luminate de bucuria de a se revedea, de a dărui și de a primi cu drag darurile oferite din suflet.



